18. ΒΑΣΙΛΙΚΟΝ ΔΙΑΤΑΓΜΑ της 24 Απρ./1 Μαΐου 1958 Περί καθορισμού τρόπου παροχής δωρεάν ή επί μειωμένοις νοσηλείοις Σανατοριακής περιθάλψεως εις δημοσίους και πολιτικούς συνταξιούχους και λοιπά δικαιούμενα κατά Ν.Δ.488/1947 πρόσωπα. Έχοντες υπ' όψει: α)την παρ.7 του άρθρ.3 του Ν.Δ.3766/1957 "περί συγχωνεύσεως των νοσοκομείων προσκαίρου Αθηνών κλπ.", β)το Ν.Δ.488/1947 και γ)την υπ' αριθ.102/1958 γνωμοδότησιν του Συμβουλίου του Επικρατείας προτάσει των Υπουργών Οικονομικών και Κοιν. Προνοίας απεφασίσαμεν και διατάσσομεν: (Αντί της σελ. 420,03)  Σελ. 420,03(α) 127-49 Ιατροφαρμακευτική-Νοσοκομειακή Περίθαλψη-Έξοδα κηδείας 2.Ζ.η.18 Άρθρ.1.-1.Από της καταργήσεως του εν Νταού Πεντέλης Κρατικού Σανατορίου Περιθάλψεως Δημοσίων Υπαλλήλων, δικαιούνται σανατοριακής περιθάλψεως εις βάρους του Δημοσίου:α)οι τακτικοί, έκτακτοι και επί συμβάσει δημόσιοι πολιτικοί υπάλληλοι και υπηρέται, β)τα μέλη των οικογενειών των τακτικών δημοσίων πολιτικών υπαλλήλων και υπηρετών, γ)οι τακτικοί υπάλληλοι των Νοσηλευτικών Ιδρυμάτων των Ν.Δ.2592/1953, δ)οι βουλευταί εν ενεργεία ή μη, ε)οι πολιτικοί συνταξιούχοι πρώην δημόσιοι υπάλληλοι και ς)οι υπάλληλοι του Π.Ι.Κ.Π.Α. 2.Ο αριθμός των κατά την προηγουμένην παράγραφον δυναμένων εκάστοτε να νοσηλεύωνται εις κλίνας σανατορίων προσώπων δεν δύναται να υπερβή τον δια του από 17/14.5.1948 Β.Δ/τος "περί κυρώσεως του Οργανισμού Κρατικού Σανατορίου Περιθάλψεως Δημοσίων Υπαλλήλων" ορισθέντα αριθμόν 150 κλινών εν συνόλω. 3.Ως μέλη της οικογενείας του υπαλλήλου νοούνται η σύζυγος, τα άρρενα άγαμα τέκνα αυτού τα μη έχοντα ιδίους πόρους και μη αποτελούντα ιδίαν οικογένειαν και τα άγαμα θήλεα τα υπό του υπαλλήλου συντηρούμενα. Άρθρ.2.-1.Τα εν τω προηγουμένω άρθρω πρόσωπα εισάγονται προς νοσηλείαν εις νοσοκομείασανατόρια Ν.Δ.2592/1953, εις τοιαύτα αποτελούντα Νομικά Πρόσωπα Δημοσίου Δικαίου ή σανατόρια ιδρύματα Ιδιωτικού Δικαίου Αγαθοεργού Πρωτοβουλίας. 2.Η εις τα Νοσοκομεία-σανατόρια του Ν.Δ.2592/1953 και λοιπά σανατόρια Ν.Π.Δ. Δικαίου νοσηλεία βαρύνει εξ ολοκλήρου το Δημόσιον η δε εις σανατόρια-ιδρύματα Ιδιωτικού Δικαίου Αγαθοεργού Πρωτοβουλίας βαρύνει κατά τα 4/5 το Δημόσιον και κατά το 1/5 τον νοσηλευόμενον. 3.Η κατά τας διατάξεις του παρόντος Β.Δ/τος νοσηλεία δεν δύναται να υπερβή το δεκαοκτάμηνον, παράτασις δε τοιαύτη επί έν εισέτι τρίμηνον επιτρέπεται μόνον εις σανατόρια Ν.Δ.2592/1953 ως και Νομικά Πρόσωπα Δημοσίου Δικαίου. Δια του Β.Δ.της 2/19 Μαΐου 1959 η δεκαοκτάμηνος νοσηλεία της ως άνω παραγράφου ωρίσθη εις εικοσιτετράμηνον. 4.Τα εν άρθρ.1 του παρόντος πρόσωπα νοσηλεύονται εις κλίνας α)της Β'β' θέσεως οι έχοντες βαθμόν μέχρι και 6ου και οι έκτακτοι, της Β'α' οι έχοντες βαθμόν 5ον έως και 2ον και Α' οι έχοντες 1ον και άνω και οι εν ενεργεία και πρώην βουλευταί. Τα αυτά ισχύουσιν αναλόγως και δια τους πολιτικούς συνταξιούχους και τα μέλη των οικογενειών των υπαλλήλων. Σελ. 420,04(α) 127-50 Άρθρ.3.-1.Η ανάγκη της εν νοσοκομείω-σανατορίω νοσηλείας των εν άρθρ.1 προσώπων διαπιστούται υπό του διευθυντού της οικείας κλινικής του σανατορίου, εις ο ο ασθενής εισάγεται προς νοσηλείαν, η εισαγωγή δε ενεργείται εν μεν τη περιφερεία της τέως Διοικήσεως Πρωτευούσης δι' αποφάσεως του Υπουργού Κοιν. Προνοίας, εις δε τας λοιπάς περιφερείας δι' αποφάσεως του Νομάρχου. 2.Δια την έκδοσιν των κατά την προηγουμένην παράγραφον αποφάσεων υποβάλλονται α)βεβαίωσις επιστήμονος ιατρού φυματιολόγου εμφαίνουσα την φύσιν της ασθενείας και την σοβαρότητα αυτής και την ανάγκην σανατοριακής περιθάλψεως του πάσχοντος, β)βεβαιώσεις των αρμοδίων αρχών εμφαίνουσαι την ιδιότητα του πάσχοντος υπαλλήλου ή συνταξιούχου ή βουλευτού, γ)προκειμένου περί των μελών των οικογενειών των τακτικών δημοσίων υπαλλήλων υπεύθυνος βεβαίωσις της Υπηρεσίας Διοικητικού, εις ην οργανικώς ανήκει ο υπάλληλος, εμφαίνουσα τον προς αυτόν βαθμόν συγγενείας του ασθενούντος μέλους της οικογενείας του, την οικογενειακήν και οικονομικήν αυτού κατάστασιν ως και το πραγματικό γεγονός ότι συντηρείται υπό του υπαλλήλου, και δ)βεβαίωσις της υπηρεσίας Διοικητικού εις ην ο υπάλληλος ανήκει εμφαίνουσα ότι ο πάσχων δεν δικαιούται κατ' άλλας διατάξεις σανατοριακής περιθάλψεως εις βάρος του Δημοσίου ή ασφαλιστικού τινός οργανισμού ή ότι εξήντλησεν την κατά τας διατάξεις ταύτας νοσηλείαν εν σανατορίω. Προκειμένου περί συνταξιούχων και εν ενεργεία και τέως βουλευτών υποβάλλεται σχετική υπεύθυνος δήλωσις του ασθενούς. Άρθρ.4.-Αι διατάξεις του παρόντος Β.Δ/τος έχουσιν εφαρμογήν και δια τα εν άρθρ.1 αυτού πρόσωπα τα κατ’ άλλας διατάξεις δικαιούμενα σανατοριακής περιθάλψεως εις βάρος του Δημοσίου ή του Νομικού Προσώπου εις ο υπηρετούσι ή του Ιδρύματος Κοινωνικών Ασφαλίσεων ή ετέρου Ασφαλιστικού Ταμείου ή Οργανισμού τα εξαντλήσαντα τα υπό των ειδικών τούτων διατάξεων όρια νοσηλείας. Ο Υπουργός Κοιν.Προνοίας θέλει δημοσιεύσει και εκτελέση το παρόν Δ/μα. 2.Ζ.η.18 Ιατροφαρμακευτική-Νοσοκομειακή Περίθαλψη-Έξοδα κηδείας 